Εξασθενημένα ψυχωτικό-μορφα συμπτώματα σε νεαρό ενήλικο ελληνικό πληθυσμό: Η σχέση τους με τα δημογραφικά χαρακτηριστικά, την κατάθλιψη και τη λειτουργικότητα
Creators: name: Μπότσαρη, Ιωάννα Αθηνά Χρήστου
Publisher: name: Aristotle University of Thessaloniki
Year: 2023
Subjects: Σύνδρομο Εξασθενημένης Ψύχωσης
Ψυχωτικού-τύπου εμπειρίες
Κατάθλιψη
Attenuated Psychosis Syndrome
Psychotic-Like Experiences
Depression

description: Πολλοί όροι έχουν χρησιμοποιηθεί για την περιγραφή των ατόμων σε κίνδυνο που εμφανίζουν πρώιμα συμπτώματα ψύχωσης. Η έννοια της εξασθενημένης ψυχωσικής συνδρομής (APS) αποτελεί ένα νεότερο παράδειγμα για ένταξη στις διαγνωστικές κατηγορίες. Οι ψυχωτικό-μορφες εμπειρίες (PLEs) διακρίνονται από την APS και αποτελούν ενδείξεις υπο-ουδικής ψύχωσης που εντοπίζονται στο γενικό πληθυσμό που δεν αναζητά βοήθεια. Οι PLΕs αλληλεπιδρούν με τα δημογραφικά χαρακτηριστικά, την κατάθλιψη, τη συννοσηρότητα και τη λειτουργικότητα επηρεάζοντας την εικόνα, την πορεία και την παρέμβαση. Στόχος της έρευνας αποτελεί ο προσδιορισμός του επιπολασμού PLEs στον γενικό πληθυσμό και η διερεύνηση της σχέσης μεταξύ PLEs ή των υπο-τύπων τους με τις παραπάνω μεταβλητές. Νεαροί ενήλικες Έλληνες συμμετέχοντες αξιολογήθηκαν για τις PLEs, την κατάθλιψη και τη λειτουργικότητα συμπληρώνοντας διαδικτυακά ένα σύνολο κλιμάκων αυτό-αναφοράς. Παραγοντική ανάλυση και συγκρίσεις μεταξύ PLEs και των λοιπών μεταβλητών πραγματοποιήθηκαν. Η παραγοντική ανάλυση κατέληξε σε 3 παράγοντες: Αρνητικά-Καταθλιπτικά, Θετικά-Αποδιοργάνωσης συμπτώματα και Κοινωνική αλληλεπίδραση με επιμέρους υπο-τύπους για τον κάθε παράγοντα. Ο επιπολασμός κυμαίνεται στο 21.1% για τα ΑΚ και στο 9.7% για τα ΘΑ. Οι γυναίκες και νεότεροι ηλικιακά ανέφεραν PLEs σε μεγαλύτερη συχνότητα, ενώ οι συμμετέχοντες με υψηλότερη ακαδημαϊκή μόρφωση αναφέρουν σε μικρότερο βαθμό ΑΚ και ΘΑ συμπτώματα. Τα καταθλιπτικά συμπτώματα και η μειωμένη λειτουργικότητα συσχετίζονται σημαντικά με τα ΑΚ και ΘΑ συμπτώματα. Αντίθετα ο παράγοντας ΚΑ λειτουργεί αντιθετικά. Παρά τα μειονεκτήματα των κλιμάκων αυτό-αναφοράς ο εντοπισμός PLEs παραγόντων στο γενικό πληθυσμό θα συμβάλει στην καλύτερη αναγνώριση και διαμόρφωση προγραμμάτων πρόληψης ή έγκαιρης παρέμβασης στον ελληνικό πληθυσμό
description: Many terms have been used to describe at-risk individuals who show early symptoms of psychosis. The concept of attenuated psychotic syndrome (APS) is a newer paradigm for inclusion in diagnostic categories. Psychotic-like experiences (PLEs) are distinct from APS and are evidence of subthreshold psychosis found in the non-help-seeking general population. PLEs interact with demographic characteristics, depression, comorbidity, and functioning to influence prognosis and intervention. The aim of the research is to determine the prevalence of PLEs in the general population and to investigate the relationship between PLEs or their sub-types with the above variables. Young adult Greek participants were assessed for PLEs, depression and functioning by completing a set of self-report scales online. Factor analysis and comparisons between PLEs and the other variables were performed. The factor analysis resulted in 3 factors: Negative-Depressive, Positive-Disorganization symptoms and Social Interaction with individual sub-types for each factor. The prevalence is 21.1% for NDs and 9.7% for PDs. Females and younger people reported PLEs at a higher frequency, while participants with higher academic education reported less ND and PD symptoms. Depressive symptoms and reduced functioning are significantly associated with ND and PD symptoms. On the contrary, the SI factor works in the opposite way.Despite the disadvantages of self-report scales, the identification of PLEs factors in the general population will contribute to better identification and formulation of prevention or early intervention programs in the Greek population